VS000607
Datum: 1994-08-25T02:00:00.000+02:00
datum_sodbe_i_stopnje: 1997-11-10T00:00:00.000Z
podrocje: višina odškodnine za nepremoženjsko škodo
institut: telesne bolečine - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe skočnega sklepa in stopala in njihove posledice
fischer: zelo hudi primeri
odskodnina: 7900000 SIT
opombe: II Ips 482/99. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 45 do 50 let

Škodni dogodek

Prometna nesreča.

Poškodba

Pretres možganov, poka nosne kosti, zlom desne petnice in zlom notranjega desnega gležnja.

Telesne bolečine

3000000 SIT Hude telesne bolečine kumulativno dva tedna, srednje hude tri tedne, stalne lahke telesne bolečine še sedem tednov. Po artrodezi še vedno trpi vskodnevne hude bolečine v desnem gležnju. Bolečina se pojavi pri vsaki obremenitvi desne noge. Pri tožniku gre za funkcionalno okvaro desnega stopala, zaradi katere bo občasne hude telesne bolečine, povezane z obremenjevanjem desne noge, trpel vse življenje.

#### Hospitalizacija

Dvakrat je bil hospitaliziran, skupaj 12 dni. Zdravljenje je potekalo brez hujših zapletov, vendar je bilo sorazmerno dolgotrajno. Končano je bilo šele dve leti po poškodbi. Dokolenski mavec je moral nositi takoj po poškodbi 6 tednov. S kasnejšim operativnim posegom - artrodeza, so mu zatrdili desni skočni sklep, po tem posegu je moral nositi mavčevo longeto, pozneje pa plastično opornico na gleženj.

#### Ambulantno zdravljenje

12 zdravniških pregledov.

#### Rehabilitacija

Intenzivna trimesečna fizikalna terapija.

#### Nevšečnosti med zdravljenjem

Pri hoji si je pomagal z berglami, stalno 18 mesecev in občasno še 6 mesecev. Skupaj dva meseca je potreboval tujo pomoč, saj je sam lahko poskrbel le za osebno higieno in prehranjevanje. Nevšečnost je predstavljalo stalno otekanje desnega gležnja in njegovo povijanje, uživanje zdravil proti bolečinam in otekanju ter dejstvo, da je bil tožnik pri preiskavah skupaj 14-krat izpostavljen rentgenskemu sevanju. Zaradi poškodbe nosne kosti je imel približno mesec dni manjše težave pri dihanju, kašljanju in brisanju nosu. Na ustnici mu je po poškodbi zraslo divje meso, kamor se še zdaj večkrat ugrizne.

## Zmanjšanje življenjske aktivnosti

4000000 SIT Zlom desne petnice in zlom notranjega desnega gležnja sta na tožnikovem zdravju pustila trajne posledice. Zdravljenje te poškodbe ni bilo uspešno. Prizadet je sklep med petnico in skočnico, nepopravljive spremembe pa so se pojavile tudi na ostalih sklepih, to je med petnico in stopalnimi kostmi ter skočnico in golenjo. Tožnik pri hoji močno šepa, njegova hoja je počasna in negotova, saj lahko hodi samo z močno navzven obrnjenim desnim stopalom, na prste te noge sploh ne more stopiti. Tožnik lahko prehodi, seveda le z bolečinami, največ 300 m. Zaboli ga pri vsakem koraku, ko se opre na desno nogo. Tožnik je sposoben le še za osnovne dnevne aktivnosti, ne zmore pa več nobenega fizičnega dela, daljše stoje, normalne hoje ali celo teka. Izključno zaradi posledic obravnavane nezgode je bil tožnik invalidsko upokojen. Prikrajšan je tudi pri izrabi prostega časa.

## Skaženost

900000 SIT Tožnik ima močno deformirano desno nogo, ki je za 1 cm krajša od leve noge ter se posledice teh defektov kažejo v spremenjeni hoji (močno obračanje navzven desnega stopala pri hoji, počasna, negotova in močno šepajoča hoja). Spremenjena tožnikova hoja (šepanje) je izrazito opazna, pri čemer tega dejstva ne more z ničemer prikriti.

---

ZOR člen 200, 203